Poésies de Marie de France (Roquefort)/Fable XCII
# Poésies de Marie de France (Roquefort)/Fable XCII

### FABLE XCII.

Une Bisse chastieit jà Un sien Foon qu’ele mena Cum se deveit des Ciens garder, E des Vénéours desturner ; Del’ Leu que il ne l’encuntrast Qu’il ne l’océist è menguast. Si cum aleient ainsi parlant Si unt wéu un Hum errant ; Arc purteit, sajette, bouzuns.

Sa Mère apela li Fauns10 Demanda li qui chius Hum fu ? La Bisse li a respundu C’est cil dunt plus te dois crémoir E graignur pavor puès avoir. Mès or l’esgarde bien de près Se tu l’encuntreies jamès Ke de lui te saces garder. Moi n’estuet pas, fet-il, duter Il ne nus velt faire nul mal ; De l’autre part de sun Cheval20 Est descenduz, si s’est muchiez, E de nus veir est esmaiez. Nenil, biaus fix, n’i a noient Ainz esgarde hardiément

S’il va sun fust appareillant. Un grant mail a el chief devant Se il le fait vers nus venir Le mal en purrons bien sentir ; Mix est que nus nus enfuiuns. Dunc li respundi li Foouns,30 Ne fuirai pas devant qu’il traie, Qu’ele aventure ke g’en aie.

En répruvier dist-hum suvent Qe Fox ne crient desi qu’il prent ; Qant Fox ne ve. t creire le saige Suvent en puet aveir damaige.

* ↑ La Fontaine, liv. VI, fab. v. Le Cochet, le Chat et le Souriceau. Le Grand d’Aussy, Fabliaux in-8ᵒ, tom. IV, p. 179.
* ↑ La Biche instruisoit son fils qu’elle menoit avec elle.
* ↑ Il portoit un arc, de petites flèches et des grosses. Le bouzon ou boujon étoit une grosse flèche à tête quarrée.
* ↑ Crémoir, appréhender, craindre, redouter, tremere.
* ↑ Tu dois avoir grand peur de lui.
* ↑ Garantir.
* ↑ Il n’est pas besoin de le craindre.
* ↑ Caché.
* ↑ Content.
* ↑ S’il veut apprêter son arc.
* ↑ Une grande baguette est placée devant sa tête, c’est-à-dire l’arc et la flèche.
* ↑ Et quelque chose qui m’en arrive.
* ↑ Ke il se dut des Kiens garder.
* ↑ Qui ne l’ochesist et manjuat.
* ↑ Demande lui quel chose fu.
* ↑ Et dont tu dois grant peur avoir
* ↑ Mon Dieu, biaus filz, ne vas avant Ains gaite nos molt traitrement.
* ↑ Biens en porrions le mort sentir.
* ↑ Si respondi li siens Favons.
* ↑ Si li pert c’est par son ostraige.
